રાજકોટ તા. ૧ : ધોરણ ૧૧ માં અભ્યાસ કરી રહેલ રાજકોટના ગરીબ બ્રાહ્મણ પરીવારની દિકરી નમ્રતા જયભાઇ દવેને એકાદ વર્ષ પહેલા શ્વાસની તકલીફ શરૂ થતા સરકારી હોસ્પિટલમાં નિદાન કરાવ્યુ હતુ. પડદો અને હાડકાની સમસ્યાના કારણે આ તકલીફ થતી હોય સર્જરીની સલાહ અપાઇ હતી. આ પ્રસકારની સારવાર સરકારી હોસ્પિટલમાં ન હોય ખાનગી હોસ્પિટલમાં જવાનું કહેવામાં આવતા પ્રથમ ડો. જતીન મોદીને અને બાદમાં ડો. ભૌમિક ભાયાણનીને બતાવતા ઓપરેશન કરવું પડે તેમ હોવાનું જણાવાયુ. આ માટે રૂ. ૬૦,૦૦૦ નો ખર્ચ થાય તેમ છે. નમ્રતાના પિતા જયભાઇ દવે ખાનગી નોકરી કરી પતિ પત્નિ, પુત્ર, પુત્રી મળી ચાર જણાનું માંડ ભરણ પોષણ કરી રહ્યા છે. ત્યારે આટલો ખર્ચ કરવા તેઓ સક્ષમ ન હોય સમાજના સુખી સંપન્ન લોકો, દાતાઓને આગળ આવવા અપીલ કરી છે. નમ્રતાના પિતા જયકુમાર ચીમનલાલ દવેના નામે રાજકોટ નાગરીક સહકારી બેંક ઉદ્યોગનગર શાખામાં બચત ખાતુ ધરાવે છે. તેમના ખાતા નં.૦૧૧૦૦૩૧૦૦૦૨૨૦૩૨ છે. વધુ માહીતી માટે તેમના નિવાસ સ્થાન 'જય અંબે', ગાયત્રીનગર મેઇનરોડ, ભકિતનગર સર્કલ પાસે, રાજકોટ ખાતે રૂબરૂ અથવા તેમના મો.૯૯૦૪૬ ૨૪૭૯૯ ઉપર સંપર્ક કરવા જણાવાયુ છે.